Føler du, at du har symptomer på smitte efter at have været i et område eller et land, hvor virussen er, så bliv hjemme og ring til lægen, vagtlægen eller Akuttelefonen. Det er vigtigt, at man ringer, inden man tager afsted til enten læge eller sygehus, så sundhedspersonalet kan tage de nødvendige forholdsregler.
Hvis du har symptomer, men ikke har været steder, hvor coronavirussen er udbredt, skal du forholde dig, som du plejer under sygdom. Er du bekymret, kan du kontakte din læge, men risikoen for coronasmitte er meget lille, oplyser Sundhedsstyrelsen.